ועדת הכספים, כנסת 18, פרוטוקול מספר 500, 2010-10-26 11:00

משה גפני: אני פותח את ישיבת ועדת הכספים.

משה גפני: על סדר היום שינויי בתקציב לשנת 2010.

משה גפני: פנייה מספר 569 –

משה גפני: מדובר בפנייה להרשאות בתקציב לפרוייקטים במשרד כמו תוכנית המחשוב שתתבצע בתשע"א במחוזות צפון ודרום.

משה גפני: תוכנית לרכישת תוכנות ממייקרוסופט והפצה לבתי הספר ותוכנית הזנק שהיא לחינוך טכנולוגי בשיתוף עם הביטוח הלאומי לשם הגברת החינוך הטכנולוגי לתלמידים נזקקים.

משה גפני: אתה יכול לומר לי לכמה בתי ספר בחינוך הטכנולוגי זה מופנה הפרוייקט הזה של ההזנק?

משה גפני: איך חלוקת בתי הספר?

משה גפני: אני אומר לך למה אני שואל ולמה אני צריך להתחכם.

משה גפני: פנו אלי כאלה שעוסקים בעניין הזה.

משה גפני: זה הרי חינוך טכנולוגי, אלה ילדים שנשרו מבתי ספר, אבל אני לא רוצה להיכנס לפרטים כי אכן זה מצריך טיפול.

משה גפני: מתברר שמתוך 17 בתי ספר שנמצאים בפרוייקט הזה, יש שניים שהם חרדים ושייכים לחינוך הטכנולוגי ואחרים לא מאושרים.

משה גפני: אין בדיוק קריטריונים.

משה גפני: אני ישבתי עם ראש הממשלה, בין יתר הישיבות שלי אתו לאחרונה, והוא שאל אותי האם הציבור החרדי מוכן ללכת לחינוך טכנולוגי.

משה גפני: אמרתי לו לא שהוא מוכן ללכת לחינוך טכנולוגי, הרי אותנו מחנכים מחדש, אלא אני דורש חינוך טכנולוגי.

משה גפני: יש לנו בתי ספר טכנולוגיים לציבור החרדי, אבל הם מופלים לרעה כל הזמן במשרד החינוך.

משה גפני: אני שואל אותך, תאמר לי, מתוך 17 בתי הספר, כמה הם של החינוך החרדי.

משה גפני: חינוך טכנולוגי, לא ישיבות.

משה גפני: חינוך טכנולוגי כדי להוציא את החרדים לעבודה, לטכנולוגיה.

משה גפני: אתה יכול לענות לי?

משה גפני: אין לי כאן את פירוט בתי הספר.

משה גפני: רק אחד, יד חרוצים של טבריה.

פניה קירשנבאום: אתה יודע שכל הנושא הזה של המכללות הטכנולוגיות שאישרו להן את הנוסחה של ההשתתפות, קודם זה היה לכל מי שניגש למבחנים.

פניה קירשנבאום: בעצם מרוקנים זאת מתוכן ועוד מעט נסגור את כל המכללות האלה כי הן לא יוכלו להתקיים.

משה גפני: יש קריטריונים?

משה גפני: ודאי שיש קריטריונים.

משה גפני: איפה מתפרסמים הקריטריונים?

משה גפני: באינטרנט?

משה גפני: השנה היא השנה הראשונה לפרוייקט.

משה גפני: זה ניסוי שמתבצע על ידי הביטוח הלאומי.

משה גפני: יש תוכנית שצריכה לבוא לאישור הממשלה לגבי תגבור התעסוקה והכשרה טכנולוגית במגזר החרדי ואני בטוח שזה יבוא לידי ביטוי גם בתוכנית הזאת.

משה גפני: כרגע מדובר על ניסוי ביחד עם הביטוח הלאומי, זאת השנה הראשונה של התוכנית, ואין לי כאן את פריסת בתי הספר אבל אני יכול לשלוח את זה לוועדה.

משה גפני: מה שיאמרו חברי הוועדה.

אמנון כהן: התוכנית היא תוכנית חשובה ביותר.

אמנון כהן: אני רוצה לראות את התוכנית.

משה גפני: לא לאשר את זה?

אמנון כהן: זה יכול לבוא שוב בשבוע הבא.

פניה קירשנבאום: צריך לשנות גם את התקצוב של המכללות האלה.

אמנון כהן: תאשר ואני אשים רביזיה.

משה גפני: תוכל בשבוע הבא להביא את הקריטריונים ואת שמות בתי הספר?

משה גפני: בסדר.

משה גפני: אנחנו נאשר את זה, אבל אנחנו רוצים לקבל את הנתונים.

משה גפני: אני מבקש לאשר את זה ואני מבטיח לשלוח לכם את הפירוט של המוסדות עוד השבוע.

משה גפני: נאשר ונעשה רביזיה.

משה גפני: בסדר.

פניה קירשנבאום: בסדר, אבל לא רק קריטריונים אלא אני רוצה לראות למה שונתה הנוסחה של התקצוב.

אמנון כהן: איזה גודל בית ספר נכנס לקריטריונים.

פניה קירשנבאום: תקצוב המכללות האלה היה לפי מספר התלמידים שניגשים לבחינות.

משה גפני: אנחנו מדברים על בתי ספר תיכוניים.

פניה קירשנבאום: נכון.

פניה קירשנבאום: גם שם.

פניה קירשנבאום: תקצוב בתי הספר האלה שונה בשנה האחרונה וזה מביא אותם למצב שהם לא יכולים כמעט לקיים את מערך הלימודים שלהם.

משה גפני: צריך להבין איך פועלת שיטת שכר הלימוד העל יסודי.

משה גפני: שכר הלימוד העל יסודי, לפי המגמה של התלמיד ופרופיל בית הספר.

פניה קירשנבאום: לא משנה אם התלמיד מגיע לבית ספר, לא משנה אם הוא מגיע לבחינות, לא משנה אם הוא מקבל תעודה.

משה גפני: חבל להאריך.

משה גפני: משה, אני לא רוצה לעכב את זה.

משה גפני: אנחנו נאשר את הפנייה – אם החברים יאשרו ואני אציע לאשר את זה – ואני אבקש רביזיה.

משה גפני: אני מבקש שתשב עם חברת הכנסת פניה קירשנבאום ועם חבר הכנסת אמנון כהן כי הנושא הזה הוא נושא שחשוב גם לי.

משה גפני: זה חלק ממסע ההסתה נגד הציבור החרדי שכאשר זה מגיע באופן מעשי, אנחנו אומרים חינוך טכנולוגי, אז אומרים: לא, אתם בחוץ.

משה גפני: זה טוב רק בשביל כותרות בעיתונים.

משה גפני: ראש הממשלה שואל אותי אם אני אסכים לחינוך טכנולוגי, וגדעון סער, ישבה אתו סיעת יהדות התורה, שואל אם נסכים לחינוך טכנולוגי.

משה גפני: אמרתי לו שיסתכל מה שיש לו מתחת לאף.

משה גפני: בתי ספר טכנולוגיים חרדים שהמשרד לא מתקצב אותם.

משה גפני: פשוט לא יאומן באיזו מדינה אנחנו חיים.

משה גפני: אנחנו מצביעים.

משה גפני: ה צ ב ע ה     פנייה מספר 569 – אושרה פה אחד

אמנון כהן: רביזיה.

משה גפני: אני מגיש רביזיה ואתה מצטרף אלי.

אמנון כהן: בסדר.

אמנון כהן: תרשום אותי.

משה גפני: הפנייה אושרה.

משה גפני: יש רביזיה.

משה גפני: אני מבקש שתשב אתם ואני מבקש לקבל את הקריטריונים ואת שמות בתי הספר.

משה גפני: אגב, זה לא יפורסם בעיתונים, אין לך מה לדאוג.

משה גפני: העיתונים לא יפרסמו אבל הם יפרסמו שהחרדים לא רוצים חינוך טכנולוגי ולא רוצים כלום.

משה גפני: זה שהמשרד לא רוצה, את זה הם לא יפרסמו.

משה גפני: אנחנו מתחננים.

משה גפני: אנחנו לא רק רוצים חינוך טכנולוגי אלא מבקשים חינוך טכנולוגי אבל המשרד לא רוצה.

משה גפני: שר החינוך רוצה.

משה גפני: הוא רוצה לעשות כותרות נגד החרדים ולא מעבר לזה.

אורי אורבך: איזה בתי ספר חרדים טכנולוגיים יש?

משה גפני: לפי דעתי יש 12.

אורי אורבך: איזה?

משה גפני: בתי ספר טכנולוגיים.

משה גפני: בתי ספר תיכוניים טכנולוגיים.

אורי אורבך: באיזה מקום בארץ?

משה גפני: בטבריה, ברחובות, בתל אביב יש כמה.

אורי אורבך: חרדים?

משה גפני: חרדים.

משה גפני: אחד מהמנהלים שלהם הוא חבר הכנסת לשעבר הלפרט.

משה גפני: במקרה הייתי ביום חמישי בסיור ברחובות.

משה גפני: התקצוב שמקבל בית הספר הוא תקצוב שמקבל כל בית ספר טכנולוגי.

משה גפני: מאה אחוזים.

משה גפני: זה שצריך לעודד, אני בעד לעודד.

משה גפני: משרד החינוך הכין תוכנית.

משה גפני: משה, אין לי ויכוח אתך.

משה גפני: אני הייתי מצפה משר החינוך שאחת מהאג'נדות שלו היא שהחרדים ילכו לבתי ספר טכנולוגיים.

משה גפני: אני הייתי מצפה שכאשר אנחנו יושבים אתו ומדברים על חינוך טכנולוגי חרדי, הוא כבר בא אחרי שהוא הכין שיעורי בית והוא שאל אותך ואת מנהל האגף האם יש בתי ספר כאלה, מה המשרד עושה כדי לעודד אותם, כמה תלמידים וכולי.

משה גפני: הוא נשאר עם פה פתוח.

משה גפני: אבל היו דיונים במשרד ויש תוכנית קונקרטית.

משה גפני: בסדר.

משה גפני: אין לי טענות על המשרד.

משה גפני: המשרד הוא בסדר.

משה גפני: אתה יודע מה?

משה גפני: יש לי טענות על המשרד מכאן ועד להודעה חדשה על אלף ואחד דברים.

ציון פיניאן: ביד חרוצים היה מנהל בית הספר משולם נהרי.

ציון פיניאן: בעל הבית היה הלפרט.

משה גפני: אם כן אישרנו את ההעברה ויש רביזיה שלי, של חבר הכנסת אמנון כהן וחברת הכנסת פניה קירשנבאום.

משה גפני: פניות מספר 572 עד 574 –

משה גפני: שינויים מאוזנים בתקציב בתוספת תקציב עבור תוכניות המשרד.

משה גפני: בין היתר בפנייה הזאת כלולה תוספת למלגות לתלמידים נזקקים, תוספת לחוק תלמידים חולים, גמול השתלמויות מורים בעקבות הסכם השכר של אופק חדש, תוספת למתנ"סים, תוספת לשעות הוראה בחטיבות הביניים בהתאם להישגים, ותוספת למדע וטכנולוגיה.

משה גפני: מה זה מלגות ומענקים לתלמידים?

משה גפני: עבור טיולים.

משה גפני: אנחנו מעבירים לבתי הספר בהתאם למצב הסוציו אקונומי שלהם.

משה גפני: יש כאן איזה דברים מיוחדים?

משה גפני: לא.

משה גפני: אלה העברות רגילות.

משה גפני: העברות רגילות של המשרד.

שלי יחימוביץ': שאלה.

שלי יחימוביץ': אנחנו התלכדנו כמה חברי כנסת מכל קצוות הקשת הפוליטית בהשתתפותך ובראשות יושב ראש הכנסת רובי ריבלין כדי לתקצב את תנועות הנוער ב-10 מיליון שקלים נוספים.

משה גפני: נכון.

שלי יחימוביץ': במהלך התקצוב הזה הייתה טעות כי הכוונה הייתה שחלק גדול מהתקצוב יועבר לשין שינים.

משה גפני: תיקנו את זה בפנייה הזאת.

משה גפני: למעשה הוספנו.

משה גפני: לא תיקנו.

קריאה: מה זה שין שינים?

שלי יחימוביץ': חניכי שנות שירות שזה חלק מתנועות הנוער.

משה גפני: נכון.

משה גפני: הוספנו 7 מיליון שקלים, סכום של למעלה מ-7 מיליון שקלים לשין שינים.

שלי יחימוביץ': אם כן, זה בפנים.

שלי יחימוביץ': הבנתי.

פניה קירשנבאום: זה היה ב-2010.

שלי יחימוביץ': כן.

אמנון כהן: מה יש כאן למתנ"ס?

משה גפני: במסגרת תוכנית ההבראה של המתנ"סים יש כאן תקציב להשלים את התקציב השוטף שלהם ויש כאן תקציב במסגרת הפיצויים לעובדים שהופרשו בעקבות תוכנית ההבראה.

אמנון כהן: איפה המתנ"סים מופיעים כאן?

אמנון כהן: אני לא מוצא את זה.

משה גפני: ב-24.12.

משה גפני: אנחנו מצביעים.

משה גפני: ה צ ב ע ה     פניות מספר 572 עד 574 – אושרו פה אחד     אגב, אני רואה שהחינוך העצמאי קיבל פחות מהחינוך התורני.

משה גפני: הפנייה תגיע מאוחר יותר.

משה גפני: זאת פנייה של שעות שלא הגיעו לחינוך העצמאי.

משה גפני: אלה הפניות הרגילות שלכם.

משה גפני: פניות מספר 587 עד 589 – משרד ראש הממשלה, המשרד לענייני גמלאים

שירה גרינברג: הפנייה נועדה לתקצב העברות שעוברות בין גגות התקציב, מיליון ו-700 אלף שקלים שעוברים מתקציב משרד הגמלאים לתקציב משרד החינוך.

שירה גרינברג: יש לכם את הפירוט המדויק של הנושאים.

שירה גרינברג: יש לנו תנועות נוער, מיזם של תנועות נוער לחיזוק הקשר הרב-דורי, יש לנו יצירת ערכות לימוד לכבוד חודש האזרח הוותיק ויש לנו גם נושא של סמינריונים בנושא קהילות וכן התאמת עיתון שער למתחיל לאוכלוסיית האזרחים הוותיקים.

שירה גרינברג: כל זה, זה הסכם בין שני המשרדים, משרד הגמלאים ומשרד החינוך שהם מעבירים את הכספים לנושאים האלה.

שירה גרינברג: בנוסף יש תקן של מפקח הוראה שכיום נמצא במשרד הרווחה ושני המשרדים הסכימו ביניהם שהתקן יעבור למשרד החינוך מכיוון שהוא עוסק במפקח הוראה ולכן יש כאן גם את העברת התקן.

משה גפני: אנחנו מצביעים.

משה גפני: ה צ ב ע ה     פניות מספר 587 עד 589 – אושרו פה אחד     פנייה מספר 590 – משרד החינוך

שירה גרינברג: הפנייה הזאת בעצם מתקצבת שינויים פנימיים במשרד כאשר יש כאן את הנושאים של מלגות תלמידים, יש את הנושא של הצדעה לירושלים ולהתיישבות.

משה גפני: איפה?

משה גפני: אנחנו מדברים על 590?

שירה גרינברג: כן.

אמנון כהן: זהירות בדרכים.

שירה גרינברג: יש גם את הנושא של זהירות בדרכים שבזמנו אייל גבאי קבע בדיוק את החלוקה לגבי החינוך התעבורתי וזה מתוקצב כאן, ויש גם את התוכנית הלאומית לצמצום אלכוהול.

משה גפני: מה זה מלגות ומענקים לתלמידים?

שירה גרינברג: זאת תוספת מבחינת לוחות הזמנים שהפניות הוגשו.

משה גפני: אנחנו מצביעים.

פניה קירשנבאום: שאלה.

פניה קירשנבאום: התוכנית למלחמה בשימוש באלכוהול, היא מופעלת על ידי משרד החינוך?

שירה גרינברג: כן.

פניה קירשנבאום: זאת התוכנית שמופעלת בבתי הספר על ידי משרד החינוך או שזה עובר לרשות למלחמה בסמים ואלכוהול וזה מופעל על ידי הרשות?

שירה גרינברג: הכספים כאן הם השתתפות עם המשרד לביטחון פנים בהתאם להחלטת הממשלה שהייתה בנושא הזה.

שירה גרינברג: מבחינת הגוף עצמו שמפעיל את זה, אני צריכה לבדוק.

פניה קירשנבאום: מה הסכום שמיועד למלחמה בסמים?

פניה קירשנבאום: כאן זה לא מפורט.

שירה גרינברג: 257 אלף שקלים.

שירה גרינברג: זה עובר ממשרד החינוך למשרד לביטחון פנים ואכן זה מופעל דרך הרשות.

משה גפני: אנחנו מצביעים.

משה גפני: ה צ ב ע ה     פנייה מספר 590 – אושרה פה אחד     פניות מספר 546 ו-547 –

עופר מרגלית: הפנייה נועדה להעברת 5 מיליון ו-800 אלף שקלים ממשרד התיירות למשרד החינוך עבור תוכנית הפיתוח של אכסניות נוער.

משה גפני: מה זה אכסניות נוער?

אמנון כהן: יש אכסניות נוער במדינה שצריכות כנראה שיפוץ.

משה גפני: מה פירוש מעבירים כסף לאכסניות נוער?

שלי יחימוביץ': למה לא?

קרן שפר: יש תוכנית חומש בין 2010 ל-2014 במהלכה ישדרגו וירחיבו תשע אכסניות נוער קיימות.

קרן שפר: משרד התיירות ומשרד החינוך שותפים לתוכנית הזאת ואנחנו מעבירים.

משה גפני: מי הבעלים של אכסניות הנוער?

קרן שפר: יש ארגון שנקרא אנא.

משה גפני: אנחנו מצביעים.

משה גפני: ה צ ב ע ה     פניות מספר 546 ו-547 – אושרו פה אחד     פנייה מספר 346 –

צחי דוד: הפנייה נועדה להעברת 200 אלף שקלים לתקציב הבנייה הכפרית במשרד השיכון עבור מוסדות ציבור.

משה גפני: מצחיק, נכון?

צחי דוד: פרוייקט ספציפי שנתקע.

משה גפני: בעזרת השם, כשאני אפסיק כאן ואני אלך לעבוד במשרד האוצר באגף התקציבים ואהיה רפרנט שמחלק תה, אני אבדוק למה מעבירים 200 אלף שקלים לבנייה הכפרית.

ציון פיניאן: זאת לא בנייה כפרית.

ציון פיניאן: זה רק להביא את השופל.

משה גפני: לפיתוח מערכות.

משה גפני: תסביר לי מה עושים עם 200 אלף שקלים.

משה גפני: מאיפה לוקחים אותם ולאן נותנים אותם.

צחי דוד: נותנים אותם לבנייה כפרית עבור מוסד ציבורי בקיבוץ ביריה.

צחי דוד: התקנה היא תקנת רזרבה.

משה גפני: אנחנו מצביעים.

משה גפני: פנייה מספר 346 – אושרה פה אחד

משה גפני: בישיבה הקודמת אנחנו עצרנו את ההעברות של משרד התעשייה בגלל הסיפור של הקרן למקצועות שוחקים.

משה גפני: היה כאן בן משה בישיבה לפני כמה חודשים והוא אמר שהנושא הזה עומד להסתיים.

דוד שטיינמץ: שלום בן משה, מנהל האגף להכשרה מקצועית.

משה גפני: זה התמהמה ובישיבה הקודמת לא אישרנו את ההעברות של משרד התעשייה כי זה מאוד הרגיז את חברי הוועדה וגם אותי שבאים ואומרים שהקרן תקום מחר, בשבוע הבא, והיא לא קמה במשך חודשים ארוכים ואנחנו כבר מדברים על זמן רב שהקרן לא קמה.

משה גפני: דיבר אתי שלום בן משה עצמו והוא אמר שהוא לא בא לוועדה כי אני באתי בטענות שבכוונה שלחו מישהי אחרת ולא את שלום בן משה, כדי שהוא לא יעמוד מולנו עם העובדה הזאת שאמרת כך ולא ביצעת.

משה גפני: הוא התקשר אלי והוא אמר לי שהוא קיבל את ההודעה מאוחר, כי אנחנו הרי מתקשרים ללשכת השר ששולחת את האנשים.

משה גפני: כנראה לא הודיעו לו והוא היה בסיור או בטיול או במקום כלשהו, אבל אם לא, הוא היה בא.

משה גפני: מבחינה זאת הוא התנצל.

משה גפני: במקביל התקשר אלי שרון קדמי, מנכ"ל המשרד, והוא אמר שבעצם הם כבר הכינו את הטיוטה, זה עבר להתאחדות התעשיינים, ואני אקריא לכם את המכתב.

פניה קירשנבאום: קיבלנו אותו.

אמנון כהן: קיבלנו.

אמנון כהן: קראנו אותו.

פניה קירשנבאום: זה ממש לא מרגיע אותי.

פניה קירשנבאום: זה עוד איזשהו כסת"ח שאנחנו קיבלנו וימשכו אותנו עוד חודש-חודשיים ואנחנו בינתיים נאשר את ההעברות ושום דבר לא יזוז.

פניה קירשנבאום: גם היום אף אחד לא הגיע חוץ מהרפרנטים כאן כדי להסביר את הנושא הזה ואותי זה לא מרגיע.

פניה קירשנבאום: שנה שלמה, אם לא יותר, אנחנו מתעסקים בנושא הזה שתקוע ולא זז ועכשיו מנסים להרגיע אותנו עם איזשהו מכתב.

פניה קירשנבאום: אני אומרת לכם שאותי זה לא מספק.

שלי יחימוביץ': אני מסכימה עם פניה.

גאלב מג'אדלה: תהיה לנו הזדמנות להכיר את שלום בן משה?

משה גפני: אנחנו מכירים אותו.

גאלב מג'אדלה: אני לא מכיר.

משה גפני: אני אעשה לך היכרות.

משה גפני: הוא יבוא לכאן.

משה גפני: הוא רוצה לבוא.

גאלב מג'אדלה: עכשיו אני רגוע.

שלי יחימוביץ': אומרים שתוקעים את משרד התעשייה וזה כאשר לא משרד התעשייה מחליט אלא האוצר.

משה גפני: זה לא מדויק.

משה גפני: זה לא המצב.

משה גפני: על כל פנים, לא לפי מה שאמר לי שרון קדמי.

משה גפני: הם העבירו את זה להתאחדות התעשיינים והתאחדות התעשיינים טוענת, בצדק מבחינתה, שמי שצריך לממן – אני לא נכנס לפרטים, זה לא נושא הדיון.

משה גפני: את הדיון הזה אנחנו צריכים לקיים עם מנכ"ל משרד התעשייה, עם נשיא התאחדות התעשיינים ועם אנשי האוצר.

משה גפני: הוא אומר שבשבועות הקרובים זה מסתיים, ויש את זה בכתב, אני מציע שמשרד התעשייה הוא אורח קבוע, כמו כל משרד ממשלתי אחר, בוועדת הכספים.

משה גפני: זאת אומרת, זה לא שאנחנו מאשרים עכשיו ואנחנו לא נפגשים אתם בעוד שנתיים.

משה גפני: אנחנו נפגשים אתם גם בשבוע הבא.

משה גפני: יש למשרד הרבה העברות וכל שבוע הם כאן.

משה גפני: אני מציע לאשר את ההעברות שלהם, אם אכן הן ראויות, להודיע למנכ"ל המשרד שבעקבות האמירה שלו בעל פה ובכתב שבשבועות הקרובים הנושא הזה נסגר, אנחנו מזמנים אותו לדיון או שמבקשים ממנו הודעה בתוך חודש שהנושא נגמר.

משה גפני: אם הנושא לא נגמר, נעצרות כאן ההעברות.

גאלב מג'אדלה: מה עם הדרישה שלי להכיר את שלום בן משה?

משה גפני: אתה רוצה שאני אביא לכאן את שלום בן משה?

גאלב מג'אדלה: זה לשיטתך.

משה גפני: גבירותיי ורבותיי, אתם רוצים להמשיך?

גאלב מג'אדלה: אני חושב שהצעת היושב ראש טובה.

גאלב מג'אדלה: זאת פשרה טובה.

משה גפני: אנחנו לא מעכבים העברות.

משה גפני: פניה, את יודעת שאני לא חסיד של משרד התעשייה, כבר ראית את זה כמה פעמים.

פניה קירשנבאום: אם הם טוענים שיהיו עוד העברות, אבל אני לא יודעת.

משה גפני: בואי נעשה משהו אחר.

משה גפני: אנחנו לא עוצרים העברות וזה משפט לא נכון.

משה גפני: את רוצה שנזמין את המנכ"ל לכאן?

משה גפני: בבקשה, נקיים את הדיון הזה.

משה גפני: אנחנו רוצים להתקדם.

משה גפני: הרי רוצים להגיע למבחן התוצאה.

פניה קירשנבאום: קודם כל, בסדר.

פניה קירשנבאום: אני יכולה עכשיו לכעוס אבל אני אומרת בסדר, בוא נקיים עוד דיון אחד ונשמע ממנו.

פניה קירשנבאום: נעביר היום, וזאת תהיה הפעם האחרונה, עד שהוא יופיע ויאמר מה שיאמר.

משה גפני: אנחנו מצביעים.

משה גפני: ה צ ב ע ה     פנייה מספר 525 – אושרה פה אחד     	אני מבקש שמנהל הוועדה יתקשר לשרון קדמי ויאמר לו מה היה כאן.

משה גפני: אני מבקש גם ממך, מר שטיינמץ, לומר לו.

משה גפני: יש כאן מורת רוח רבה מההתנהלות הזאת.

משה גפני: אף על פי כן, בעקבות הפנייה שלו והאחריות שלנו, העברנו את הבקשות של משרד התעשייה ואנחנו נבקש לקיים אתו דיון על העניין הזה.

משה גפני: בסופו של דבר המשרד הזה הוא אחראי על הנושא.

משה גפני: פניות מספר 548 עד 550 –

עופר מרגלית: הפנייה נועדה להעברת 15 מיליון ו-190 אלף שקלים ממשרד הנגב והגליל ו-3 מיליון ו-100 אלף שקלים מהמשרד לשיתוף פעולה אזורי עבור פיתוח אתרי תיירות בהתאם לסיכום בין המשרדים.

עופר מרגלית: בנוסף העברת 2 מיליון שקלים מהמשרד להגנת הסביבה עבור פרוייקט שבילי אופניים, וזאת בהתאם להחלטת הממשלה בנושא, וביצוע שינויים פנימיים בתקציב משרד התיירות.

גאלב מג'אדלה: לא הבנו.

גאלב מג'אדלה: גליל ונגב, זה שיתוף פעולה אזורי.

גאלב מג'אדלה: זה אותו משרד.

משה גפני: אין משרד לשיתוף פעולה אזורי.

גאלב מג'אדלה: ממי עובר למי?

משה גפני: יש רק משרד לפיתוח הנגב והגליל.

משה גפני: ביטלו את המשרד לשיתוף פעולה אזורי.

גאלב מג'אדלה: הוא הזכיר את המשרד לשיתוף פעולה אזורי.

אמנון כהן: יש משרד כזה.

אמנון כהן: לא סגרו אותו.

אמנון כהן: שני המשרדים הם של סילבן שלום.

משה גפני: אפשר לקבל פירוט של הפרוייקטים?

עופר מרגלית: יש לי את פירוט הפרוייקטים.

עופר מרגלית: אלה פרוייקטים בפריפריה.

משה גפני: אפשר לראות אותם?

משה גפני: תראה לי.

משה גפני: נוכל לצלם ולחלק את זה לחברים?

משה גפני: בסדר.

משה גפני: נחלק לחברים את רשימת הפרוייקטים.

משה גפני: אנחנו מצביעים.

משה גפני: ה צ ב ע ה     פניות מספר 548 עד 550 – אושרו פה אחד     פניות מספר 553 ו-554 – לשכת השר אבישי ברוורמן     	למה מורידים לו 600 אלף שקלים?

אורי גבע: מדובר בהעברה של חצי מיליון שקלים מהרשות לפיתוח כלכלי של המגזר הערבי ועוד 600 אלף שקלים מלשכת השר אבישי ברוורמן לאפוטרופוס לנכסי נפקדים.

אורי גבע: זה מיועד לסטודנטים לומדי מדעים פרה-רפואיים.

אורי גבע: מה שקרה זה שבמסגרת חוק נכסי נפקדים, נכסי וואקף, הסכומים שהתקבלו מההפקעה מועברים לטובת פעולות רווחה וחינוך.

משה גפני: זה קרן המלגות של הוואקף?

אורי גבע: כן.

גאלב מג'אדלה: מה הסכום?

אורי גבע: מיליון ו-100 אלף שקלים, סכום שמביא אותנו עכשיו לשני מיליון ואלף שקלים.

אורי גבע: יש כבר מיליון שקלים.

אורי גבע: רוצים את היכולת לתת מלגות לסטודנטים.

אורי גבע: מי נותן את המלגות?

אורי גבע: זה באחריות האפוטרופוס לנכסי נפקדים.

אורי אורבך: הוא מעביר לוואקף?

אורי גבע: כן.

אורי אורבך: והם מחלקים את המלגות.

אורי גבע: כן.

אורי אורבך: הוואקף הוא יחידת סמך במשרד ראש הממשלה?

משה גפני: אני לא יודע.

גאלב מג'אדלה: עד כמה שלי ידוע, הקרן הזאת נולדה בימי שלמה טולדנו שהיה יועץ ראש הממשלה לענייני ערבים והיא נתנה מענה לסטודנטים במצוקה.

אורי אורבך: שאלתי שאלה אחרת.

אורי אורבך: הוואקף, גוף של מי הוא?

גאלב מג'אדלה: של האוצר.

אורי אורבך: האוצר של מדינת ישראל?

גאלב מג'אדלה: כן.

משה גפני: לא, אתם טועים.

אורי אורבך: אתה צוחק.

גאלב מג'אדלה: לא.

משה גפני: ראלב, אתה טועה.

גאלב מג'אדלה: אני לא טועה.

גאלב מג'אדלה: כל נכסי הוואקף בידי האוצר.

משה גפני: לא הנכסים אלא הוואקף.

משה גפני: הגוף.

גאלב מג'אדלה: הוא עצמאי.

גאלב מג'אדלה: מה שאני יודע על המלגות, יש גוף ציבורי, יש הנהלה, לשכת היועץ לענייני ערבים בזמנו במשרד ראש הממשלה, הוואקף הוא גוף בתוך האוצר מבחינת נכסים ומבחינה ציבורית פוליטית במשרד ראש הממשלה.

אורי אורבך: לא שאלתי מאיפה בא הכסף.

אורי אורבך: אנחנו יודעים מהיכן הכסף בא.

אורי אורבך: שאלתי לאן הוא הולך.

משה גפני: הוא הולך לקרן המלגות של הוואקף.

אמנון כהן: למי הוא מחולק?

משה גפני: הוא מחולק לסטודנטים ערבים.

פניה קירשנבאום: אני מוכנה לתת רק לאלה שיצביעו נאמנות למדינת ישראל.

גאלב מג'אדלה: זה לא הולך.

משה גפני: אני מתאר לעצמי שהשר אבישי ברוורמן דורש שהם יהיו חייבים לשרת בצבא.

גאלב מג'אדלה: חברים, הקרן הזאת היא טובה ויש לה קריטריונים טובים.

שלי יחימוביץ': קרן שמחלקת מלגות למקצועות פרה רפואיים לתלמידים מעוטי יכולת במגזר הערבי.

משה גפני: את לא מקבלת חוש הומור?

משה גפני: זה מה שאבישי ברוורמן אמר על האברכים.

משה גפני: הגיע הזמן שתלמדי את הציניות שלי.

אורי אורבך: אין לי בעיה שהסטודנטים, ערבים ויהודים, יקבלו מלגות.

משה גפני: בואו נאשר את זה.

משה גפני: ה צ ב ע ה     פניות מספר 553 ו-554 – אושרו פה אחד

אורי אורבך: רביזיה.

משה גפני: הפנייה אושרה ואתה מבקש רביזיה.

שלי יחימוביץ': תצביע על הרביזיה.

משה גפני: לא. אני לא מצביע, אבל אם הוא לא יוריד אותה, אני אביא אותה להצבעה.

משה גפני: הוא רוצה לברר פרטים וזה בסדר.

משה גפני: אם מדובר על רביזיה שהיא סתם להקנטה, אני מביא את זה מיד להצבעה.

משה גפני: מה שהוא מבקש, הוא מבקש לדעת את הפרטים.

משה גפני: אם הוא לא יסיר את הרביזיה בתוך זמן קצר, אני מביא את הרביזיה להצבעה.

גאלב מג'אדלה: חבר'ה, אל תשתגעו.

גאלב מג'אדלה: אתם פוגעים בעניין.

משה גפני: אישרנו.

גאלב מג'אדלה: תן לי להסביר לו כי אני משוכנע שהוא עשה את זה בתום לב וביושר.

גאלב מג'אדלה: אף אחד לא עושה טובה.

גאלב מג'אדלה: הוואקף, יש לו נכסים מניבים כסף, מבנים בחיפה של הוואקף שמושכרים, ביפו, ברמלה וכולי.

גאלב מג'אדלה: זה שהם נתנו 600 ועוד 500, יש שם מיליון שמחכים מהכסף של האוצר מהוואקף.

גאלב מג'אדלה: הכספים באו לא מהמדינה.

אורי אורבך: אנחנו כאן מעבירים כסף מהמדינה.

גאלב מג'אדלה: נכון.

גאלב מג'אדלה: פעם ראשונה שהמדינה נותנת כמה שיש לוואקף.

גאלב מג'אדלה: הוואקף, זה כסף מנכסים שלו.

פניה קירשנבאום: אני רוצה לשמוע את הרפרנטים, אם זה נכון מה שהוא אומר.

גאלב מג'אדלה: זה מאה אחוזים כך.

אורי גבע: הכסף מועבר בעקבות הפקעה של נכסים.

אורי גבע: לאחר שבוצעו הפקעות של נכסי ואקף בעבר, יש סיכום שהמדינה יכולה לתת כסף מתקציב מדינה במקום אותם נכסים.

אורי גבע: מי שאחראי על הקצאת הכספים, זאת ועדה שממנה שר האוצר ובראשה עומד ראש האגף לתכנון מדיניות במשרד ראש הממשלה, מר אודי פראוור.

אורי גבע: זה במסגרת חוק נכסי נפקדים.

אורי אורבך: אתם כל הזמן נותנים תשובה אחרת.

אורי אורבך: אני מבין שמדינת ישראל עם פראוור מחלקת את הכסף כולו, אבל אני לא סומך ולא קיבלתי מידע שאני יכול לסמוך על חלוקה של הוואקף.

גאלב מג'אדלה: זה לא ואקף.

גאלב מג'אדלה: אין ואקף.

אורי גבע: יש קריטריונים.

גאלב מג'אדלה: חשוב לי לשכנע אותם כי אתה אומר את הדברים ביושר.

גאלב מג'אדלה: אין ואקף.

משה גפני: לא צריך לחזור לוועדה כדי שזה יאושר.

משה גפני: זה אושר בוועדה.

משה גפני: אנחנו עוד מעט מסיימים את הדיון.

משה גפני: תקרא לו, תשבו ותסביר לו את העניין.

משה גפני: אפשר לשבת גם עם הרפרנטים.

משה גפני: הוא יסיר את הרביזיה ואז לא צריך לחזור לוועדה.

משה גפני: פנייה מספר 555 –

אורי גבע: מדובר בשינויים פנימיים בתוך תקציב משרד ראש הממשלה לפי סדר עדיפויות שלו.

אורי גבע: למעשה זה לקראת סוף שנה, בהתאם לביצוע בפועל.

אורי גבע: שינויים פנימיים.

משה גפני: אנחנו מצביעים.

משה גפני: ה צ ב ע ה     פנייה מספר 555 – אושרה פה אחד     פניות מספר 556 עד 560 –

דוד שטיינמץ: מדובר בהעברת כספים ממשרד הנגב והגליל.

דוד שטיינמץ: פעם הייתה השתתפות משרד לפיתוח נגב וגליל במשרד התעשייה ובמקום בהשתתפויות, אנחנו מקבלים אותם עכשיו בחממה תעשייתית בערד, בעידוד יצואנים בנגב, במכון למחקר לאומי.

משה גפני: אנחנו מצביעים.

משה גפני: ה צ ב ע ה     פניות מספר 556 עד 560 – אושרו פה אחוד     פניות מספר 563 ו-564 – משרד השיכון     	העצמת תשתיות, מורשת לאומית.

משה גפני: לשכת השר יעקב מרגי.

משה גפני: למה אתם מורידים לו 50 אלף שקלים?

משה גפני: שירותי דת, מועצות דתיות.

משה גפני: מי מסביר את זה?

צחי דוד: הפנייה נועדה להעברת 60 מיליון שקלים למשרד הדתות בגין הלוואות למועצות דתיות בתוכניות הבראה.

צחי דוד: תוכניות הבראה החלו לפני שנתיים.

צחי דוד: הרצון היה שההלוואות יינתנו על ידי כספי בנק ויצאה הוראה לבנקים אבל הפנייה לא אושרה.

משה גפני: אמנון, יש כאן העברה למועצות הדתיות.

משה גפני: לאשר או לא לאשר?

משה גפני: אגב, אני רואה שזה יורד מהלוואות לרכישת דירה.

משה גפני: זאת אומרת, משכנתאות.

צחי דוד: אנחנו בסוף שנה ואלה הם עודפי ביצוע.

אריאל קטן: יש כאן כמעט 600 מיליון שקלים למבני דת שיגיעו בסופו של דבר לירושלים.

אריאל קטן: אנחנו נצטרך לעשות פנייה נוספת.

אריאל קטן: אלה עכשיו עודפים שאנחנו מקבלים.

משה גפני: אמנון, אני צריך להעביר את זה?

אמנון כהן: תעשה רביזיה.

אמנון כהן: אם אתה רוצה, אני אצטרף.

משה גפני: אני לא מגיש רביזיה לבד.

אמנון כהן: אני אתך.

גאלב מג'אדלה: כבוד היושב ראש, אני נאלץ ללכת.

משה גפני: אני מודה לך.

משה גפני: היית קואופרטיבי כמו תמיד.

משה גפני: אנחנו מצביעים.

משה גפני: ה צ ב ע ה     פניות מספר 563 ו-564 – אושרו פה אחד     	אם נגיש רביזיה, יגידו שאנחנו עוצרים משכורות.

משה גפני: פנייה מספר 565 –

דניאלה גרא: הפנייה נועדה לביצוע שינויים פנימיים בתקציב משרד החקלאות, בתקציב התמיכות ביצוא החקלאי.

משה גפני: אנחנו מצביעים.

משה גפני: ה צ ב ע ה     פנייה מספר 565 – אושרה פה אחד     פניות מספר 566 עד 568 –

דניאלה גרא: גם כאן הפנייה נועדה לבצע שינויים בתקציב משרד החקלאות, בין היתר לתקצוב כ-3 מיליון שקלים בהוצאה מותנית בהכנסה עבור רשות מרעה בגין דמי רעייה שנגבו .

משה גפני: אנחנו מצביעים.

משה גפני: ה צ ב ע ה     פניות מספר 566 עד 568 – אושרו פה אחד

עופר מרגלית: הפנייה נועדה להעברת 3 מיליון שקלים בהוצאה ובהרשאה להתחייב לסיוע לתיירות כפרית.

עופר מרגלית: זה בהמשך לפרוייקטים שראינו קודם של משרד הנגב והגליל.

עופר מרגלית: בנוסף, העברת 4 מיליון שקלים למימון רשת ביטחון בהתאם לסיכום עם משרד האוצר ומשרד התיירות, ולביצוע שינויים פנימיים.

משה גפני: אנחנו מצביעים.

משה גפני: ה צ ב ע ה     פניות מספר 575 עד 579 – אושרו פה אחד     פנייה מספר 582 – משרד התחבורה

צחי דוד: הפנייה נועדה לביצוע שינויים פנימיים, בין היתר לתקצוב כוח האדם ברשות התעופה האזרחית.

צחי דוד: בנוסף הפנייה נועדה לתקצוב תקנים לטיפול בנושא היבוא המקביל, בני מיעוטים, בהתאם להחלטות הממשלה בנושא.

משה גפני: אנחנו מצביעים.

משה גפני: ה צ ב ע ה     פנייה מספר 582 – אושרה פה אחד     פניות מספר 583 ו-584 – משרד התחבורה

צחי דוד: הפנייה נועדה לתקצב 12 מיליון שקלים לחוזה שירותים שנותן משרד התחבורה כגון אבטחה, ניקיון וכיוצא בזה.

משה גפני: אנחנו מצביעים.

משה גפני: ה צ ב ע ה     פניות מספר 583 ו-584 – אושרו פה אחד     פנייה מספר 551 –

צחי דוד: הפנייה נועדה לתקצוב הסכם עמיגור.

צחי דוד: אחרי שנים המדינה הסדירה את יחסיה עם חברת עמיגור הן בנוגע להוסטלים והן בנוגע לדירות הדיור הציבורי.

צחי דוד: מהות ההסכם הוא שהמדינה מקבלת את מלוא ההכנסות מהדיור הציבורי ומתקצבת את עמיגור עבור התפעול.

צחי דוד: הפנייה היא הרשאה להתחייב בלבד והכנסות כאשר ההכנסות מממנות את ההתחייבות כלפי עמיגור.

משה גפני: אנחנו מדברים על סכום גדול.

פניה קירשנבאום: אתם מתכוונים להעלות את שכר הדירה בעמיגור בשנה הבאה?

פניה קירשנבאום: זה בתוכנית?

פניה קירשנבאום: יש תוכנית להעלות?

פניה קירשנבאום: אני שמעתי שיש תוכנית להעלות.

צחי דוד: בדיור הציבורי יש תוכנית מדרוג שכר דירה.

צחי דוד: שכר הדירה עולה באופן עקבי כבר כמה שנים.

ציון פיניאן: אני רוצה רביזיה.

משה גפני: אנחנו מצביעים.

משה גפני: פנייה מספר 551 – אושרה פה אחד     	חבר הכנסת ציון פיניאן מגיש רביזיה על הבקשה הזאת.

משה גפני: פניות מספר 585 ו-586 – משרד החינוך

שירה גרינברג: הפנייה נועדה להעברת 94 מיליון שקלים לנושא הישיבות הגבוהות בהתאם להסכמים הקואליציוניים וכן 17 מיליון שקלים ---

משה גפני: זה לא מופיע בבסיס התקציב.

משה גפני: כל חודש זה כך.

משה גפני: מחזיקים אותי.

משה גפני: בסדר, הבנתי.

משה גפני: אנחנו מצביעים.

משה גפני: ה צ ב ע ה     פניות מספר 585 ו-586 – אושרו פה אחד     פניות מספר 561 ו-562 –

צחי דוד: הפנייה נועדה להעברת 2 מיליון שקלים ממשרד השיכון למשרד ראש הממשלה.

משה גפני: כל הזמן אתם מורידים כסף לשר ברוורמן.

משה גפני: גם בפנייה הזאת אתם מורידים.

משה גפני: אני רוצה לדעת האם זה בגלל שהוא לא הצביע בעד התקציב.

צחי דוד: חס וחלילה.

צחי דוד: השר ברוורמן מעביר למשרד השיכון כסף להקמת מגרשי ספורט ברשויות.

יעקב אדרי: אפשר לקבל את הרשימה של הרשויות?

צחי דוד: אין לי אותה כאן.

צחי דוד: אני אעביר לך אותה.

פניה קירשנבאום: אני רוצה לדעת.

פניה קירשנבאום: הם יצאו בקול קורא?

פניה קירשנבאום: אני רוצה לדעת אם זה מחולק לכל המגרשים או שיש כאן איזושהי הכוונה.

משה גפני: חבר הכנסת יעקב אדרי, רכז האופוזיציה בוועדת הכספים, וחברת הכנסת פניה קירשנבאום, יושבת ראש סיעת ישראל ביתנו בוועדת הכספים מבקשים לדעת פירוט, קריטריונים וכולי.

צחי דוד: מאשרים עם רביזיה?

משה גפני: לא. לא מאשרים.

פניה קירשנבאום: רוצים לקבל פירוט.

משה גפני: פניות מספר 570 ו-571 –

צחי דוד: הפנייה נועדה להעברת 16 מיליון שקלים לבנייה כפרית בהתאם לסיכום בין משרד האוצר למשרד השיכון.

אמנון כהן: כל הזמן מעבירים כסף ואין שום דבר.

משה גפני: אנחנו מצביעים.

משה גפני: פניות מספר 570 ו-571 – אושרו פה אחד     פניות מספר 580 ו-581 – מימון מפלגות     משרד התעשייה, מה לכם ולמימון מפלגות?

פניה קירשנבאום: לוקחים כסף ממימון מפלגות ומעבירים למשרד התעשייה.

ציון פיניאן: לוקחים ממימון מפלגות ומעבירים למימון מפלגה.

דוד שטיינמץ: הפנייה נועדה לתשלום חובות לעורכי דין חיצוניים מהסקטור הפרטי אשר עקב העברת יחידת הסמך לעובדים זרים, התשלומים עוכבו במשך חצי שנה.

פניה קירשנבאום: לא היה לכם כסף לשלם לחברות?

דוד שטיינמץ: היחידה לעובדים זרים עברה לרשות.

דוד שטיינמץ: בהתחלה היא הייתה במשרד התעשייה.

דוד שטיינמץ: כשהיא עברה, ביקשו ממשרד התעשייה את הנושא הזה עדיין להחזיק אצלנו והתקציב היה תקציב של היחידה לעובדי סמך מקצועית.

דוד שטיינמץ: בסעיף הזה נוצר גירעון.

דוד שטיינמץ: כתוצאה מזה אתם מעבירים לנו את הכסף לכיסוי החוב שנוצר שם.

משה גפני: אנחנו מצביעים.

משה גפני: פניות מספר 580 ו-581 – אושרו פה אחד

אמנון כהן: לגבי ההזנק, אני רוצה להוריד את הרביזיה.

משה גפני: בסדר.

משה גפני: הורדת את הרביזיה.

משה גפני: אני לא הורדתי את הרביזיה.

משה גפני: אדוני ראש עיריית צפת, אני רוצה לומר לך שהועברו כאן היום כספים שהיו פותרים לך חלק מהבעיה.

קריאה: ראיתי שבתיירות הועבר סכום כסף גם לצפת.

משה גפני: תודה רבה.

משה גפני: הישיבה נעולה.